اسلام آباد (اے پی پی) چیئرمین سینیٹ محمد صادق سنجرانی تون گورنر پنجاب چوہدری محمد سرور پارلیمنٹ ہاوس اٹ اوڑدہی کرے۔ اوڑدہی ٹی اہم سیاسی و تین پہ تینی باندات آتیا گپ وتران کننگا۔ چیئرمین سینیٹ محمد صادق سنجرانی پنجاب حکومت نا کنڈآن کوروناوائرس نا دین انا تالانی ءِ توننگ کن کروک آ گام گیج آتا ستاءِ کرے ہراڑان ایلو ملک آتا مقابلہ ٹی دین انا تالانی ءِ توننگ اٹ گچین سرسہبی دوئی مس۔ چیئرمین سینیٹ پارے کہ کورونا وائرس نا دین ملک انا پدسلوک علاقہ و خاص کر چنکا صوبہ غاتے کن بھاز ویل ودی کرینے ہرافتا ایسری کن قومی ہم گرنچی و یکجہتی نا سخت گرج ءِ و داڑکن ایوان بالا قومی ہم آہنگی و بین الصوبائی رابطہ کاری کن تینا آئینی و کانودی کڑد ءِ ادا کننگ ءِ تانکہ ویل آتا اواری اٹ مقابلہ ءِ کننگ مرے۔ اوپارے کہ حکومت گچین حکمت عملی اٹ شونداری نا کچ اٹ ترندی اتنگ کن گام گیج کیک تانکہ ملک شونداری و شونہالی نا کسر آ روان مننگ کے۔
